b'\n_START_ARTICLE_\nOb\xc4\x8dina Ribnica\n_START_SECTION_\nKrajevne skupnosti\n_START_PARAGRAPH_\nV ob\xc4\x8dini so naslednje krajevne skupnosti: Ribnica, Velike Poljane, Dolenja vas, Sveti Gregor.\n_START_SECTION_\nNaselja v ob\xc4\x8dini\n_START_PARAGRAPH_\nAndol, Blate, Breg pri Ribnici, Bre\xc5\xbee, Brinov\xc5\xa1\xc4\x8dica, Bukovec pri Poljanah, Bukovica, Dane, Dolenja vas, Dolenje Podpoljane, Dolenji Lazi, Dule, \xc4\x8crnec, \xc4\x8crni Potok pri Velikih La\xc5\xa1\xc4\x8dah, Finkovo, Ga\xc5\xa1pinovo, Gorenje Podpoljane, Gorenji Lazi, Gori\xc4\x8da vas, Graben, Gr\xc4\x8darice, Gr\xc4\x8darske Ravne, Grebenje, Gri\xc4\x8d, Hoj\xc4\x8de, Hrova\xc4\x8da, Hudi Konec, Jelenov \xc5\xbdleb, Jun\xc4\x8dje, Jurjevica, Kot pri Rakitnici, Kot pri Ribnici, Krn\xc4\x8de, Levstiki, Lipovec, Mako\xc5\xa1e, Marol\xc4\x8de, Mar\xc5\xa1i\xc4\x8di, Nem\xc5\xa1ka vas, Ortnek, Otavice, Perovo, Prapro\xc4\x8de, Prigorica, Pugled pri Karlovici, Pusti Hrib, Rakitnica, Ribnica, Rigelj pri Ortneku, Sajevec, Slatnik, Su\xc5\xa1je, Sveti Gregor, \xc5\xa0krajnek, Velike Poljane, Vintarji, Vrh pri Poljanah, Zadniki, Zadolje, Zapu\xc5\xbee pri Ribnici, Zlati Rep, \xc5\xbdlebi\xc4\x8d, \xc5\xbdukovo\n_START_SECTION_\nNaselitev ribni\xc5\xa1ke doline\n_START_PARAGRAPH_\nNajstarej\xc5\xa1a znana poselitev ribni\xc5\xa1ke doline sodi v pozno bronasto dobo, v \xc4\x8das kulture \xc5\xbearnih grobi\xc5\xa1\xc4\x8d, med obdobjema 1300 in 900 pred na\xc5\xa1im \xc5\xa1tetjem. Leta 1896 so ob kopanju jarka ob Bistrici v \xc5\xbdlebi\xc4\x8du odkrili odlomek bronastega me\xc4\x8da, domnevo o poselitvi potrjuje tudi zakladna najdba, od katere sta se ohranila bronasta sekira in kos surovega brona. Doko\xc4\x8dna potrditev o poselitvi tega podro\xc4\x8dja v tem obdobju je odkritje naselbine na nizkem gri\xc4\x8du v \xc5\xbdlebi\xc4\x8du._NEWLINE_V \xc4\x8das \xc5\xbeelezne dobe je datirano gradi\xc5\xa1\xc4\x8de, ki je stalo na ledini pri cerkvi sv. Ane v Mali gori na vi\xc5\xa1ini 930 metrov in ga je obdajal trojni nasip._NEWLINE_Iz anti\xc4\x8dnega obdobja je znana naklju\xc4\x8dna najdba novca z glavo rimskega cesarja Hadrijana v Veliki gori.\n_START_SECTION_\nIzvor imena in prva omemba Ribnice\n_START_PARAGRAPH_\nPrva omemba Ribnice naj bi bila leta 1082, ko naj bi se Katarina \xc5\xbdovne\xc5\xa1ka poro\xc4\x8dila s Turja\xc4\x8danom Konradom in za doto prinesla ribni\xc5\xa1ko gra\xc5\xa1\xc4\x8dino. Ta letnica je sporna, saj so zgodovinarji turja\xc5\xa1ko rimano genealogijo, kjer so bili ohranjeni ti zapisi, ozna\xc4\x8dili kot nezanesljiv vir._NEWLINE_Prva zanesljiva omemba Ribnice sega v leto 1220, ko to podro\xc4\x8dje obvladuje fevdalna rodbina Turja\xc4\x8danov, in sicer kot gospostvo Rewenicz. Leta 1263, pod Ortenbur\xc5\xbeani, se omenja grad kot Castrum Reiuenz, v srednjem veku pa se ime ponem\xc4\x8di, in najdemo Ribnico kot Reiffnitz.'